Vinnige aandetes met gaar hoender | SARIE
Vinnige aandetes met gaar hoender	deur Liezl Vermeulen
Toor blitsvinnig hierdie 5 aandetes op met gaar hoender. Dis oral te koop en nie veel duurder vir die gerief nie!
Vir my persoonlik is die supermark se gaar rotisserie-hoender baie smaaklik met sy bros velletjie, om nie eens te praat van die gerief daarvan nie! Met dié resepte kan jy binne 20 minute ‘n gereg opdis.
Plaas alle speserye in ’n vysel en maal fyn. Voeg die speserye by die jogurt en meng goed. Vou die jogurt deur die hoender en geur met sout en peper.
Verhit die tortillas volgens die aanwysings op die pakkie. Vul elke tortilla met hoender. Sit dadelik voor met suurlemoen-wiggies.
Wenk: Gebruik klein tortillas, dis goedkoper en dit lyk asof daar meer kos is!
Verhit ’n pan met olyfolie. Braai sampioene in pan tot halfgaar, voeg room en tiemie by. Laat toe om te kook en te verdik. Voeg gevlokte hoender by en geur met sout en peper. Verwyder van hitte en hou eenkant.
Plaas gehalveerde deegvelle bo-op mekaar en sny twee vierkante uit. Verf elke vierkant met botter en plak op mekaar sodat elke vel se hoekies sigbaar is. Plaas in ’n groot muffin-pan. Skep die hoendervulsel in en bak vir 5-8 minute totdat die deeg goudbruin is. Sit warm voor.
Wenk: Geur jou botter waarmee jy die filo verf met tiemie vir ekstra geur.
Plaas slaaiblare, pruime en bessies in ’n bak en meng goed deur. Verdeel tussen opdien-borde. Plaas hoender bo-op elk, sprinkel met olyfolie en geur met sout en peper.
Wenk: Die pruime en bosbessies kan effens suur wees, sit daarom voor met ’n romerige slaaisous.